ฝังยาคุมกำเนิดแบบ3ปีค่ะ แต่ไม่มีประจำเดือนมา2ปี8เดือนแล้วค่ะ และพึ่งมาเป็นประจำเดือน และมามากกว่า10วันและยังไม่หาย เลยอยากปรึกษาว่าเป็นอะไรหรือเปล่า หรือมีสัญญาณเตือนอะไรหรือเปล่าค่ะ เพราะกลัวมาก
สวัสดีค่ะ ผลข้างเคียงของยาฝังคุมกำเนิดนั้น ที่พบได้บ่อยคือทำให้มีเลือดออกมาแบบกะปริดกะปรอย โดยจะมีปริมาณน้อยๆ แต่ในบางรายอาจทำให้มีประจำเดือนมาปริมาณมาก มาติดต่อกันนานได้ แต่หลังจากนั้น จะค่อยๆ มาน้อยลงและห่างขึ้น และในบางรายอาจทำให้ประจำเดือนขาดหายไปได้ดังนั้น การที่ไม่มีประจำเดือนมาตลอด 2 ปี 8 เดือน แล้วต่อมาได้มีเลือดออกมานาน 10 วันดังกล่าว ก็ถือเป็นผลข้างเคียงของยาฝังคุมกำเนิดที่สามารถพบได้ค่ะ แนะนำให้สังเกตอาการไปก่อน หากไม่มีอาการปวดท้องน้อยรุนแรง และเลือดที่ออกมีแนวโน้มที่จะค่อยๆ ออกน้อยลง มาห่างขึ้น ก็ไม่ได้อันตรายอะไร แต่หากเลือดที่ไม่มีแนวโน้มที่จะลดลง หรือยังคงออกต่อเนื่องนานหลายสัปดาห์ อาจส่งผลทำให้เกิดภาวะโลหิตจางได้ ในกรณีนี้ ควรไปพบสูติ-นรีแพทย์ เพื่อพิจารณารับยาฮอร์โมนเอสโตรเจนเสริมเพื่อให้เลือดหยุดไหล รวมถึงตรวจหาสาเหตุอื่นๆ ที่อาจเป็นได้ เช่น มีมดลูกอักเสบ มะเร็งปากมดลูก เป็นต้น